proxectonos/corpus_dominio_legal_administrativo_tmp huggingface dataset:
DELEGACIÓN DE COMPETENCIAS PLENARIAS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 20/07/2021)

De conformidade co previsto no artigo 51.2 Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais (ROF), faixe público que o Pleno do Concello de Gondomar, en sesión que tivo lugar en data 1 de xullo de 2021, acordou delegar no Sr. Alcalde a competencia que lle corresponde ao Pleno en virtude do artigo 50.23 do ROF, relativa a aprobación do proxecto definitivo para a mellora da eficiencia enerxética no Centro de Desenvolvemento Local e, a competencia que lle corresponde ao Pleno en virtude da disposición adicional segunda da Lei 9/2017 de CSP relativa aprobación do expediente para a contratación da obra de execución do proxecto para a mellora da eficiencia enerxética no Centro de Desenvolvemento Local. En Gondomar O alcalde Juan Francisco Ferreira González
EXPOSICIÓN PÚBLICA DA APROBACIÓN INICIAL DO EXPEDIENTE DE MODIFICACIÓN ORZAMENTARIA MEDIANTE CRÉDITO EXTRAORDINARIO Nº 2/2021
ADMINISTRACIÓN LOCAL — Municipal — Porriño, O (Presupostos e cadros de persoal, 17/08/2021)

O Pleno do Concello do Porriño, reunido en sesión ordinaria o día 28/07/2021, prestou a súa aprobación inicial ao expediente de modificación orzamentaria mediante crédito extraordinario nº 2/2021 (expediente 3733/2021) financiado co remanente líquido de tesourería para gastos xerais, resultante da liquidación do orzamento 2020, na aplicación orzamentaria de ingresos 87000 e con cargo á partida de gastos 241.4800001, por importe de 25.000,00 €. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto tefundido da Lei reguladora das facendas locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, o expediente considerarase definitivamente aprobado, entrando en vigor unha vez publicado o resumo por capítulos resultante no BOP. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente co código de identificación de sinatura electrónica, no lugar e na data expresados na marxe.
APROBACIÓN INICIAL DO EXPEDIENTE DE DESAFECTACIÓN DA PARCELA ESTADIO 2 DA BAIUCA (A ESTRADA), PARA PROCEDER A SÚA CESIÓN Á XUNTA DE GALICIA PARA A CONSTRUCIÓN DO EDIFICIO DOS XULGADOS
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 12/07/2021)

Por acordo do Pleno Municipal de data 01 de xullo de 2021 aprobouse inicialmente o expediente de desafectación da parcela Estadio 2 da Baiuca (A Estrada), para proceder a súa cesión á Xunta de Galicia para a construción do edificio dos Xulgados. De conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, se somete a información pública polo prazo dun mes a contar desde o día seguinte ao da publicación do presente anuncio no Boletín Oficial de Pontevedra e no taboleiro de anuncios do Concello, para que durante este período se presenten as alegacións que se estimen pertinentes. Así mesmo, o expediente estará a disposición dos interesados na sede electrónica deste Concello http:// a estrada. sedelectronica. gal. Durante dito prazo poderá ser examinado nas dependencias municipais, ao obxecto de formular as alegacións que se consideren convenientes. A Estrada, 02 de xullo de 2021 O ALCALDE, Asdo: José C. López Campos
PROCEDEMENTO ORDE DE EXECUCIÓN (EXP.1271-2021) RELATIVO Á XESTIÓN DA BIOMASA.
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 23/08/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración. Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1271-2021) Interesado: JOSE LUIS ORGE BAQUEIRO Ref. Catastral: 36043A025001910000JF (Polígono 25 – Parcela 191) Plazo: 15 días naturais Ponte Caldelas, 9 de Agosto de 2021. Alcalde-Presidente do Concello de Ponte Caldelas, Raul Ivan Urmente Callesi.
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS DO CONCELLO DE SALVATERRA DE MIÑO.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 08/02/2021)

O Pleno da Corporación Municipal, na súa sesión ordinaria de data 25 de xaneiro de 2021 acordou proceder á aprobación inicial do Plan municipal de Prevención e Defensa contra os Incendios Forestais do Concello de Salvaterra de Miño. Dando cumprimento ó establecido no artigo 83 da Lei 39/2015, do 1 de outubro, do Procedemento Administrativo Común das Administracións Públicas, ábrese un prazo de información pública por un prazo de vinte (20) días hábiles contados a partir do seguinte ó da publicación deste anuncio no Boletín Oficial da Provincia, ao obxecto de que calquera persoa poida presentar as suxestións e reclamacións que estimen oportunas, indicando a tal efecto, que o expediente se atopa a súa disposición na Secretaría do Concello en horario de atención ó público. En Salvaterra de Miño, na data da sinatura dixital A EL MAFTOUHI, ARACELI MARCUTA DOCUMENTO ASINADO ELECTRÓNICAMENTE NA MARXE
LISTADO PROVISIONAL DE ADMITIDOS E EXCLUÍDOS NO PROCESO SELECTIVO PARA A FORMACIÓN DUNHA BOLSA DE TRABALLO PARA A COBERTURA INTERINA DE OFICIAIS DE SERVICIOS VARIOS
ADMINISTRACIÓN LOCAL — Municipal — Guarda, A (Persoal, oposicións, 17/06/2021)

Pola Alcaldía do Concello da Guarda ditouse a seguinte Resolución: Aprobadas as bases para levar a cabo a constitución de Bolsas de Traballo no Concello da Guarda, nas prazas de Oficiais, que permitan a cobertura interina das citadas prazas. Finalizado o prazo de presentación de instancias, e en virtude das facultades que me confire o ordenamento xurídico PRIMEIRO.- Aprobar a seguinte lista PROVISIONAL de admitidos e excluídos: Xose Francisco Gloria Narcisa Cortese Lampert Mengmeng Abellanas Domouso Nekane Gil Bermejo Chiaburu Blanca Amelia Orell Nazarenko Antonio Gil Faleiro Vizcor 1.- SARA YINA BERTOL BASRI Non aporta o permiso de condución C1 ( requisito esixido de acordo co anexo III das bases) 2.- CAROLINA NOEMI ABELLAN GARCIA EL MARRAKI Non aporta o título de Graduado en Educación Secundaria Obrigatoria ou equivalente ou acredita estar en condicións de obtelo na data de terminación do prazo de presentación de instancias( requisito esixido de acordo co anexo III das bases). SEGUNDO.- Os aspirantes excluídos, así como os omitidos na relación de admitidos ou excluídos, disporán dun prazo improrrogable de 5 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións/emendas serán aceptadas ou rexeitadas por resolución da Alcaldía (que será obxecto de nova publicación no BOP, así como no taboleiro de edictos da sede electrónica municipal), e na que se aprobará a lista definitiva de admitidos e excluídos; na mesma, tamén se determinará a composición nominativa do tribunal cualificador, o lugar, data e hora na que se citará ao mesmo para a súa primeira sesión (constitutiva), así como para o inicio do proceso selectivo. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición, no prazo dun mes, ante o órgano que ditou o acto, ou directamente recurso de contencioso-administrativo no prazo de dous meses, ante a xurisdición contencioso-administrativa, contados a partires do seguinte ao da publicación. TERCEIRO.- Publicar esta resolución no BOP e no taboleiro de anuncios da sede electrónica do Concello da Guarda. O Alcalde Antonio Lomba Baz Documento asinado dixitalmente á marxe
EXPOSICIÓN PÚBLICA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, ABRIL 2021
ADMINISTRACIÓN LOCAL — Municipal — Valga (Recadación, 05/08/2021)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de abril de 2021. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe. O Alcalde – José Mª Bello Maneiro.
DELEGACION DE COMPETENCIAS DA ALCALDIA
ADMINISTRACIÓN LOCAL — Municipal — Silleda (Outros documentos, notificacións e informacións públicas, 09/07/2021)

DELEGACIÓN DE COMPETENCIAS DA ALCALDÍA NA 1ª DINICU BELOTTI, NDIAYE, ENTRE OS DÍAS 05 E 09 DE XULLO DE 2021, ambos incluidos. (Expte.1253/2021) Dº MANUEL CUIÑA FERNANDEZ, Alcalde do Concello de Silleda, con motivo da miña ausencia entre os días 05 e 09 de xullo 2021 (ambos incluidos), e tendo en conta o establecido no Real Decreto 2568/1986, de 28 de noviembre, por el que se aprueba el Reglamento de Organización, Funcionamiento y Régimen Jurídico de las Entidades Locales, esta Alcaldía RESOLVE Delegar as competencias que como Alcalde do Concello de Silleda me outorga a normativa vixente, na Primeira Tenente de Alcalde, Mónica González Conde, entre os días 05 e 09 de xullo 2021 (ambos incluidos). Esta resolución notificarase persoalmente ó designado, considerándose aceptada tácitamente agás manifestación expresa. Remitirase ao BOP de Pontevedra para a súa publicación, e colgarase no taboleiro municipal de anuncios, sen prexuízo da súa efectividade desde o 05 de xullo de 2021. Silleda, na data da sinatura electrónica O Alcalde, Manuel Cuíña Fernández.
BOLSAS DE MENTORIA DA I EDICIÓN DO PROGRAMA “DESCÚBREAS” CONCEDIDAS POLO SERVIZO DE IGUALDADE DURANTE O MES DE XUÑO DE 2021
ADMINISTRACIÓN LOCAL — Provincial — Deputación Provincial (Subvencións e axudas, 01/07/2021)

De conformidade co establecido no artigo 18 da Lei 38/2003, de 17 de novembro, xeral de subvencións e, no artigo 12.2 da Ordenanza xeral de subvencións da Deputación de Pontevedra, publícanse as persoas beneficiarias das bolsas da I edición do Programa Descúbreas concedidas no mes de xuño, polo Servizo de Igualdade da Deputación Provincial de Pontevedra. A deputada delegada, Mª Victoria Alonso Méndez.—O secretario, Carlos Cuadrado Romay. Asinado dixitalmente na marxe
ANUNCIO COBRANZA PADRÓN PRAZA 1º TRIMESTRE 2021
ADMINISTRACIÓN LOCAL — Municipal — Cambados (Recadación, 22/07/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXA POR SERVIZO PRAZA DE ABASTOS correspondentes a Remesa: PRAZA 1 TRIMESTRE 2021 o seguinte: Durante o prazo comprendido entre 5 de Agosto de 2021 ata o 6 de Outubro de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Setembro de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
RECTIFICACIÓN DO PROGRAMA DA CONVOCATORIA PARA CUBRIR INTERINAMENTE UNHA PRAZA VACANTE DE ENXEÑEIRO DE CAMIÑOS CANLES E PORTOS
ADMINISTRACIÓN LOCAL — Provincial — Deputación Provincial (Persoal, oposicións, 16/04/2021)

EXPEDIENTE: 2020016851 ASUNTO: CONVOCATORIA PARA CUBRIR INTERINAMENTE UNHA PRAZA VACANTE DE ENXEÑEIRO DE CAMIÑOS CANLES E PORTOS TRÁMITE: RECTIFICACIÓN DO PROGRAMA DA CONVOCATORIA O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da Lei 39/2015, de Procedemento Administrativo Común das Administracións Públicas, e en virtude das facultades que me confire o artigo 61.12 do Real decreto 2568/86, de 28 de novembro, RESOLVO a Resolución Presidencial publicada no BOPPO nº103 do 1 de xuño de 2020, pola cal se aproba a convocatoria para cubrir interinamente unha praza de enxeñeiro de camiños, canles e portos vacante no cadro de persoal funcionario da Deputación de Pontevedra, con respecto a un tema do programa que foi derrogado, no senso que onde di: 14. A eliminación de residuos mediante depósito a vertedoiro (Real Decreto 1481/2001, de 27 de decembro, polo que se regula a eliminación de residuos mediante depósito en vertedoiro).” Debe dicir: 14. A eliminación de residuos mediante depósito a vertedoiro (Real Decreto 646/2020, de 7 de xullo, polo que se regula a eliminación de residuos mediante depósito en vertedoiro).” Documento asinado dixitalmente ao marxe
EXPOSICIÓN AO PÚBLICO DA CONTA XERAL DO ORZAMENTO DE 2020
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 21/05/2021)

Por medio do presente, e segundo o establecido no art.212 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse o público, por espazo de quince días, a conta xeral do orzamento de 2020 para que durante este prazo e oito días máis, os interesados poidan presenta-las reclamacións, reparos ou observacións que estimen oportunas. Mondariz Balneario, a 13 de maio de 2021. O alcalde. Bart Cazares Zuazo
APROBACIÓN E EXPOSICIÓN PÚBLICA PADRÓN DE BENS INMOBLES DE NATUREZA RÚSTICA 2021
ADMINISTRACIÓN LOCAL — Municipal — Marín (Recadación, 31/08/2021)

Por Resolución do Concelleiro delegado de Facenda do día 26.08.2021, foi aprobado o padrón fiscal correspondente ao concepto tributario Imposto sobre bens inmobles de natureza rústica. Os interesados poderán examinar o padrón fiscal e a lista cobratoria por un prazo de un mes contado contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública do correspondente padrón, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de setembro e 5 de novembro, procederase ao cobro en período voluntario das liquidacións anuais do Imposto sobre bens inmobles de natureza rústica comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa, Banco Santander, e Banco Sabadell, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de outubro de 2021, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo, indicando que dito cargo será efectivo o día 1 de outubro de 2021. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA María Ramallo Vázquez Documento asinado electrónicamente
DELEGACIÓN DAS COMPETENCIAS DA ALCALDÍA PARA OS DÍAS 19 E 20 DE MAIO
ADMINISTRACIÓN LOCAL — Municipal — Pontecesures (Outros documentos, notificacións e informacións públicas, 26/05/2021)

De conformidade co establecido no artigo 47 do Regulamento de organización, funcionamento e réxime xurídico das entidades locais, e con motivo de ter que ausentarme do termo municipal, resolvo: “Delegar as miñas funcións, os días 19 e 20 de maio de 2021, na Denis Emanuel Gosling Marston, Dona María Isabel Castro Barreiro.” O que se fai público aos efectos do establecido no artigo 44.2 do ROF. Pontecesures, O Alcalde Juan Manuel Vidal Seage (Documento asinado dixitalmente na data indicada á marxe)
CONSTITUCIÓN DE COMUNIDADE DE USUARIOS DE AUGAS
SECCIÓN NON OFICIAL —  — Comunidad de Usuarios de Augas A Granxa (Outros documentos, notificacións e informacións públicas, 09/09/2021)

Rubén Ramos Loureiro, con DNI nº XXXXXXXXX, veciño do no lugar de O Talló nº 8, parroquia de Toedo (A Estrada) CP 36682, por medio do presente anuncio convoco a Xunta Xeral a tódolos usuarios de augas do lugar de O Talló, para usos domésticos, a fin de constituírse en Comunidade de Usuarios, que terá lugar o día 02-10-2021, ás 18:00 horas, en primeira convocatoria e ás 19:00 horas, en segunda convocatoria, respectivamente, na casa do convocante, coa seguinte 1.—Facer relación nominal de usuarios.2.—Aprobar as bases, ás que dentro da lexislación vixente, han de axustarse os proxetos de Ordenanzas e Regulamentos polos cales de rexerá a Comunidade de Usuarios.3.—Designación das persoas que integrarán os órganos de goberno, que se encargarán da dirección da Comunidade e da redacción das Ordenanzas e Regulamentos.4.—Preguntas e suxestións. O Talló, o 31 de agosto de 2021 Asdo. Rubén Ramos Loureiro
CORRECCIÓN ANUNCIO APROBACIÓN DEFINITIVA BOP MODIFICACIÓN RPT 2021
ADMINISTRACIÓN LOCAL — Municipal — Ponte Caldelas (Presupostos e cadros de persoal, 19/01/2021)

Á vista que o anuncio remitido por este Concello ao BOP non foi publicado integramente, dáse traslado de novo do seguinte: O Pleno deste Concello, en sesión ordinaria celebrada o día 19/11/2020, acordou aprobar inicialmente a Modificación da Relación de Postos de Traballo (RPT) Anualidade 2021 deste Concello. Con data 25/11/2020 publicouse Anuncio de modificación da Relación de Postos de Traballo no Boletín Oficial da Provincia de Pontevedra número 228, expoñéndose ó público durante un prazo de 20 días hábiles a contar dende o seguinte ao de publicación no Boletín Oficial da Provincia, durante os cales os interesados puideron examinala e presentar reclamacións ante o Pleno. Estando exposta ó público no taboleiro electrónico entre os días 25/11/2020 e o 28/12/2020 segundo o certificado emitido sen que conste a recepción de alegacións á mesma, polo que entenderase elevado automaticamente a definitivo o referido acordo de aprobación inicial. De conformidade co establecido no artigo 127 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, por medio do presente anuncio, procédese á publicación íntegra da Relación de Postos de Traballo do Concello de Ponte Caldelas para o ano 2021: O Alcalde, Asdo.: Andrés Díaz Sobral. Documento asinado electronicamente ao marxe.
APROBACIÓN INICIAL EXPEDIENTE DE MODIFICACIÓN DE CRÉDITOS N º 9/2021
ADMINISTRACIÓN LOCAL — Municipal — Barro (Presupostos e cadros de persoal, 08/10/2021)

SUMARIO Acordo do Pleno de data 29/09/2021 do Concello de BARRO polo que se aproba inicialmente o expediente de modificación de créditos n. º 9/2021 do Orzamento en vigor, na modalidade de Suplemento de crédito financiado con cargo ao Remanente líquido de tesouraría. TEXTO O Pleno deste Concello, en sesión ordinaria celebrada o día 29/09/2021, acordou a aprobación inicial do expediente de Suplemento de crédito financiado con cargo ao Remanente líquido de tesouraría. Aprobado inicialmente o expediente de Suplemento de crédito financiado con cargo ao Remanente líquido de tesouraría, por Acordo do Pleno de data 29/09/2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://barro.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito Acordo. Barro 5/10/2021. —O Alcalde, Xosé Manuel Fernández Abraldes.
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE SUMIDOIRO CORRESPONDENTE Ó EXERCICIO TRIBUTARIO 2021
ADMINISTRACIÓN LOCAL — Municipal — Guarda, A (Recadación, 30/04/2021)

A Presidencia desta Corporación, mediante resolución núm.2021-0703, de 23 de abril de 2021, aprobou o padrón da taxa pola prestación do servizo de sumidoiro correspondente ó exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería e na oficina de xestión tributaria do concello dende do día seguinte ó da publicación deste anuncio no Boletín Oficial da Provincia de Pontevedra e ata a data de finalización do período voluntario de ingreso (15 de xullo de 2021), para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de sumidoiro correspondente ó exercicio tributario 2021 do Concello de A Guarda será do día 1 de maio ao día 15 de xullo de 2021, ámbalas dúas datas inclusive. A data de cargo en conta dos recibos domiciliados será o día 20 de xuño de 2021 O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Persoal, oposicións, 21/12/2021)

Logo de superar o proceso selectivo correspondente ás ofertas de emprego público dos anos 2017 e 2018 e o curso selectivo correspondente, na Resolución de Alcaldía 2021-1113 do 13 de decembro de 2021, a alcaldesa nomeou como persoal funcionario de carreira desta Corporación na escala básica de administración especial, subescala de servizos especiais, denominación: oficial de policía local, integrada no grupo C, subgrupo C1 a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir as ditas prazas. Moaña, 13 de decembro de 2021.—A alcaldesa, Leticia Santos Paz
APROBACIÓN DEFINITIVA DO CENSO ELECTORAL
OUTRAS ENTIDADES —  — Cosital A Coruña (Outros documentos, notificacións e informacións públicas, 25/05/2021)

A Xunta de Goberno do Cosital da Coruña, mediante acordo adoptado en sesión celebrada o pasado 15.04.21, aprobou con carácter provisional o censo electoral do proceso de fusión entre os Colexios de Secretarios, Interventores e Tesoureiros de Administración Local das provincias da Coruña e Pontevedra. O acordo foi publicado no Bop de Pontevedra nº 75, de 22.04.21, así como no Bop da Coruña nº 76, de 26.04.21, dando inicio con elo un período de reclamacións por espazo de quince días, sen que durante o mesmo fora presentada ningunha alegación ou observación contra o censo. En consecuencia, a Xunta de Goberno do Cosital da Coruña, actuando en funcións de comisión xestora do proceso de fusión, vén de aprobar definitivamente o censo electoral, mediante acordo adoptado o pasado 19 de maio. De acordo co previsto no calendario electoral do proceso, ca aprobación definitiva do censo electoral dáse inicio ao período de presentación de candidaturas, que rematará ás 13:00 horas do luns 7 de xuño de 2021. As candidaturas presentaranse na sede de Cosital A Coruña, e deberán estar asinadas por todas as persoas que as integren, ou ben aceptadas persoalmente mediante escrito dirixido á Secretaría da Xunta de Goberno. A Coruña, a 20 de maio de 2021. Asdo. José Antonio Rueda de Valenzuela. Presidente.
APROBACIÓN DEFINITIVA EXPEDIENTE DE APROBACIÓN DO PLAN MUNICIPAL DE PREVENCIÓN DE INCENDIOS
ADMINISTRACIÓN LOCAL — Municipal — Crecente (Outros documentos, notificacións e informacións públicas, 26/01/2021)

Logo de aprobar definitivamente o expediente de aprobación do Plan Municipal de prevención de incendios publícase o mesmo para o seu xeral coñecemento e en cumprimento do artigo 45 da Lei 39/2015, de 1 de outubro, do Procedemento Administrativo Común das Administracións Públicas. Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcalde deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Ponteareas, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito.
APROBACIÓN INICIAL DO ORZAMENTO MUNICIPAL 2022
ADMINISTRACIÓN LOCAL — Municipal — Pazos de Borbén (Presupostos e cadros de persoal, 13/12/2021)

O Pleno da Corporación na súa sesión ordinaria de data 3/12/2021, adoptou acordo de aprobación inicial do Orzamento Xeral da Corporación, xunto co cadro de persoal para o exercicio 2022, polo que en cumprimento do establecido no artigo 169.1 do RDL 2/2004, do 5 de marzo, polo que se aproba o Texto refundido da Lei reguladora das facendas locais, exponse ó público na Secretaría Xeral do Concello, polo prazo de 15 días hábiles, contados dende o seguinte ó da publicación do presente anuncio no Boletín Oficial da Provincia, coa finalidade de que durante o mesmo poidan formularse as alegacións ou reclamacións que se consideren oportunas. De non presentarse reclamacións durante o indicado prazo o Orzamento considerarase definitivamente aprobado. Documento asinado electronicamente
LISTAXE PROVISIONAL DE ADMITIDOS E EXCLUÍDOS DO PROCEDEMENTO SELECTIVO PARA A CONFIGURACIÓN DUNHA BOLSA DE TRABALLO PARA A PRESTACIÓN DE SERVIZOS TEMPORAIS COMO AUXILIAR ADMINISTRATIVO
ADMINISTRACIÓN LOCAL — Municipal — Gondomar (Persoal, oposicións, 04/03/2021)

Publicado o anuncio da convocatoria do procedemento selectivo para a cobertura dunha praza de Administrativo, por promoción interna pertencente á Oferta de Emprego Público do ano 2019, no BOE número 287 de data 30.10.2020, e finalizado o prazo de presentación de instancias, de conformidade coas bases aprobadas esta Alcaldía, 1º.- Aprobar a seguinte listaxe provisional de aspirantes admitidos e excluídos: 1. Manuel Luciano Massari Bonill.2. Basilio Javier Robertson Momodu.3. Joana Aina Genma Maria De Jove Conroy.4. Facundo Gabriel Currie Sotorrio. Ningún.2º.- Consonte co previsto no artigo 68 da Lei 39/2015, do 1 de outubro do procedemento administrativo común das administracións públicas, os/as aspirantes excluídos/as ou aqueles/as que puideran resultar omitidos/as, por non figurar na relación provisional de admitidos/as ou de excluídos/as, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión ou alegar a omisión na mesma lista Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos/as elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos/as e excluídos/as e publicarase no BOP e na sede electrónica do Concello de Gondomar. O alcalde, Juan F. Ferreira González. Documento asinado dixitalmente á marxe.
CONVALIDACIÓN DA RESOLUCIÓN DO EXPEDIENTE DE MODIFICACIÓN DE CRÉDITO 13/21
ADMINISTRACIÓN LOCAL — Municipal — Nigrán (Presupostos e cadros de persoal, 25/06/2021)

O Pleno do Concello, en sesión ordinaria celebrada o día 31 de maio de 2021, convalidou a resolución da Alcaldía de aprobación do expediente de modificación de crédito 13/21 mediante créditos extraordinarios por importe de 150.000,00 euros (código de expediente de “Cividas” 2021002905) destinados ás seguintes finalidades: Cumprindo o establecido no artigo 20.2 do Real Dercreo-lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte á COVID-19, publícase este anuncio no Boletín oficial da provincia de Pontevedra, indicándose os importes por capítulos do orzamento xeral do Concello de Nigrán prorrogado para o exercicio 2021, incluíndo todos os expedientes administrativos de modificación de crédito aprobados até esta data no ano 2021 e, tamén, o expediente antes citado: Nigrán, 22 de xuño de 2021 O Alcalde Juan Antonio González Pérez
COBRANZA SERVIZO DE AXUDA NO FOGAR XUÑO 2021
ADMINISTRACIÓN LOCAL — Municipal — Illa de Arousa, A (Recadación, 04/08/2021)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza do tributo indicado, será do día 28/7/21 ao 30/9/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
DELEGACIÓN PRESIDENCIA ACTO VODA CIVIL
ADMINISTRACIÓN LOCAL — Municipal — Bueu (Outros documentos, notificacións e informacións públicas, 30/06/2021)

Expediente 1595/2021 Código SIA 1993134 Procedemento Celebración Matrimonios Civís Asunto Solicitude de autorización de voda Civil entre Filomena Maria Benot Zinchuk e Mariana Belen Bressel Hamill Unidade Xestora Secretaría Documento Anuncio da alcaldía Trámite Anuncio de delegación da presidencia en acto de voda civil Por resolución da alcaldía núm.2021-0750 de data 22 de Xuño do 2021, vense de delegar a seguinte atribución: Delegar a presidencia do acto da voda civil que se celebrará o día 26 de Xuño de 2021 ás 13:00 h no concelleiro delegado de cultura, medio ambiente e innovación e desenvolvemento tecnolóxico, D. Xosé Leal Fariña. O que se fai público en virtude do disposto no art.44.2 do Real Decreto 2568/86 do 28 de Novembro. DOCUMENTO ASINADO ELECTRONICAMENTE Á MARXE
APROBACIÓN DEFINITIVA DA MODIFICACIÓN DE CRÉDITO 16/2021, CRÉDITO EXTRAORDINARIO 2/2021 E SUPLEMENTO DE CRÉDITO 1/2021
ADMINISTRACIÓN LOCAL — Municipal — Rosal, O (Presupostos e cadros de persoal, 13/05/2021)

Expediente: Modificación de crédito nº 16/2021 CRÉDITO EXTRAORDINARIO 2/2021 E SUPLEMENTO DE CRÉDITO 1/2021 (Expte. advo. nº 454/2021) Trámite: Anuncio de aprobación definitiva O Pleno deste Concello, en sesión ordinaria celebrada o día 25/03/2021, aprobou inicialmente o expediente de modificación de crédito nº 454/2021 mediante CRÉDITO EXTRAORDINARIO E SUPLEMENTO DE CRÉDITO por un importe de 279.292,85 euros financiado con cargo a RLTGX. Durante o período de exposición ao público (BOPPO nº 64 de 07/04/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2021 é de 4.403.840,77 euros de gastos e 4.403.840,77 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A ALCALDESA Ánxela Fernández Callís
CONVOCATORIA FORMACIÓN DE BOLSAS DE FISIOTERAPEUTA E DE MONITOR DE ACTIVIDADES DEPORTIVAS
ADMINISTRACIÓN LOCAL — Municipal — Meaño (Persoal, oposicións, 15/09/2021)

Aprobadas mediante Resolución da Alcaldía, de data 3 de setembro de 2021 as Bases de selección para a formación de dúas bolsas de emprego para a contratación de persoal para realizar con carácter temporal nas seguintes categorías: —Fisioterapeuta, para a impartición de ximnasia terapéutica, —Monitor de Actividades Deportivas, para a impartición de actividades físico deportivas. Sistema de selección: Concurso-Oposición, segundo se establece nas bases reguladoras de cada convocatoria. Prazo de presentación de instancias: 5 días hábiles, contados a partir do seguinte ó da publicación do anuncio desta convocatoria no Boletín Oficial da Provincia de Pontevedra. As bases e modelos de solicitude estarán a disposición dos interesados na páxina web e nas oficinas municipais do Concello de Meaño, das que se facilitará copia a quen a solicite. En Meaño, O alcalde, Carlos Vieitez Fernández. Documento asinado e datado dixitalmente
APROBACIÓN INICIAL DO EXPEDIENTE DE MODIFICACIÓN DE CRÉDITOS Nº 7/2021, SUBEXPEDIENTE 1/2021 DE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Silleda (Presupostos e cadros de persoal, 14/04/2021)

O Pleno da Corporación celebrado o día 25 de marzo de 2021 acordou a aprobación inicial do expediente de modificación de créditos nº 7/2021, subexpediente 1/2021 de Crédito extraordinario e suplemento de crédito, segundo o seguinte detalle: En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Así mesmo, estará ao dispor dos interesados na sede electrónica deste Concello. Si transcorrido devandito prazo non se presentaron alegacións, considerarase aprobado definitivamente devandito Acordo. Silleda a 06 de abril de 2021. O Alcalde Manuel Cuiña Fernández
EXPOSICIÓN CONTA XERAL 2020
ADMINISTRACIÓN LOCAL — Municipal — Catoira (Presupostos e cadros de persoal, 07/06/2021)

A Comisión Especial de Contas, en sesión celebrada o día 27 do presente mes de maio, ditaminou favorablemente a Conta Xeral deste Concello correspondente ao exercicio de 2020, polo que, de conformidade co disposto no artigo 212.3 do Real Decreto Lexislativo 2/2004, de 5 de marzo, exponse ao público polo prazo de 15 días, durante os cales os interesados poderán examinala e presentar reclamacións, reparos ou observacións. Catoira, 31 de maio de 2021. O ALCALDE-PRESIDENTE.- Asdo. Alberto García García.
APROBACIÓN BASES E CONVOCATORIA PROCESO SELECTIVO PARA A FOrMACIÓN DUNHA LISTAXE DE CONTRATACIÓNS E NOMEAMENTOS TEMPORAIS NA CATEGORÍA DE SOCORRISTA
ADMINISTRACIÓN LOCAL — Municipal — Ponteareas (Persoal, oposicións, 21/05/2021)

Con data 26 de abril de 2021 aprobáronse mediante Decreto nº 2021-0978, as Bases Reguladoras do Proceso Selectivo para a Formación dunha Listaxe de Contratación para nomeamentos como funcionarios interinos e contratacións laborais temporais para a categoría de Socorrista, así como a aprobación da convocatoria para a presentación de instancias no prazo de 20 días hábiles a partir do día seguinte á data de publicación deste anuncio no Boletín Oficial a Provincia. As bases publicaranse íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado electronicamente. A Alcaldesa por substitución, segundo Decreto nº 2020-3135, de 9 de decembro de 2020. Cristina Fernández Davila.
EXPOSICIÓN AO PÚBLICO DA CONTA XERAL CORRESPONDENTE AO EXERCICIO 2020
ADMINISTRACIÓN LOCAL — Municipal — Mancomunidade de Concellos do Morrazo (Presupostos e cadros de persoal, 18/06/2021)

En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e una vez que foi debidamente informada pola Comisión Especial de Contas en data 02.06.2021, exponse ao público a Conta Xeral correspondente ao exercicio 2020, por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Á súa vez, estará a disposición dos interesados na sede electrónica da Mancomunidade de Concellos do Morrazo:
DELEGACIÓN ESPECIAL DE ATRIBUCIÓNS EN CONCELLEIROS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 20/01/2021)

Primeiro.- Sen prexuízo da miña superior dirección política, goberno e coordinación dos servizos do concello de Ponte Caldelas efectuo unha delegación especial das atribucións que corresponden a esta Alcaldía segundo a lexislación sobre réxime local e sectorial aplicablea, nas seguintes materias ou servizos e concelleiros/as: Segundo.- A delegación comprende a dirección interna e a xestión dos servizos correspondentes, pero non poderá incluír a facultade de resolver mediante actos administrativos que afecten a terceiros. Terceiro.- A Alcaldía conserva as seguintes facultades en relación coas competencias especiais delegadas: Cuarto.- Desta resolución darase conta na primeira sesión do Pleno que se celebre, notificarase aos nomeados e procederase á súa publicación no BOP, sen prexuízo do seu carácter executivo desde o día seguinte ó do presente decreto. Lémbrase aos Srs/as Concelleiros/as delegados que a delegación deberá ser aceptada por estes e transcorridos 3 días hábiles desde o seguinte ao da súa notificación entenderanse tacitamente aceptadas se non manifestaran o contrario de xeito expreso diante desta Alcaldía. Andrés Díaz Sobral, Alcalde
AMPLIACIÓN DA APLICACIÓN DA ORDENANZA REGULADORA DO ESTACIONAMENTO CON HORARIO LIMITADO GRATUÍTO (ZONA AZUL) Á RÚA MATEMÁTICO RODRÍGUEZ
ADMINISTRACIÓN LOCAL — Municipal — Lalín (Ordenanzas e Regulamentos, 10/03/2021)

O artigo 3.2 da ORDENANZA REGULADORA DO ESTACIONAMENTO CON HORARIO LIMITADO GRATUITO DO CONCELLO DE LALIN (ZONA AZUL), aprobada polo Pleno da Corporación na sesión celebrada o 26 de setembro de 2006, establece que se delega e autoriza expresamente ao Concelleiro Delegado de Obras, Servizos Comunitarios, Mobilidade Urbana e Seguridade para que, previo ditame da Comisión Informativa correspondente, e mediante resolución motivada, poida ampliar a aplicación da presente ordenanza a outras rúas de Lalín. Por decreto da Alcaldía de data 14 de agosto de 2020 se delegaron as competencias propias da Área de SANIDADE, TRÁFICO E POLICÍA LOCAL E SEGURIDADE CIDADÁ nesta. Visto o expediente da ampliación da ORDENANZA REGULADORA DO ESTACIONAMENTO CON HORARIO LIMITADO GRATUITO DO CONCELLO DE LALIN (ZONA AZUL) á rúa Matemático Rodríguez, ditaminado favorablemente pola Comisión Informativa de Relacións Institucionais, Seguridade, Sanidade e Deporte na sesión celebrada o día 1 de marzo de 2021, e de conformidade co establecido no artigo 21.3 da Lei 7/1985, de 2 de abril, Reguladora das Bases do Réxime Local, e no artigo 43.4 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Primeiro.- Ampliar a aplicación da Ordenanza Reguladora do Estacionamento con Horario Limitado Gratuíto do Concello de Lalín (Zona Azul) á rúa Matemático Rodríguez, ás zonas de estacionamento habilitadas en ámbalas dúas marxes de toda a rúa. Segundo.- Publicar a presente resolución no Boletín Oficial da Provincia e dar conta ao Pleno na primeira sesión que se celebre. Terceiro.- A presente resolución entrará en vigor o día seguinte ao da súa publicación no Boletín Oficial da Provincia. Lalín, 2 de marzo de 2021 A Concelleira Delegada Dou fe. O Secretario Xeral Eva María Montoto Méndez César López Arribas